Paul von Essen

Paul von Essen (25. september 1631 – 2. august 1699 Tallinn) oli Gelderlandi Essen af Geldern suguvõsast pärit Rootsi fortifikatsiooniohvitser ja insener, Tallinna komandant.Nordisk familjebok, 1907, v. 925
pisi|Pärnu muldkindlustusvööndi Tallinna värav
1665. aastast oli ta Liivimaa kindluslinnade konduktor (leitnant), 1667. aastast insener Pärnus (tema projekti järgi valmis 1669. aastal Pärnus Tallinna värav), 1676. aastast  kindralkortermeisterleitnant ja Liivimaa kindluste inspektsiooni ülemleitnant. 1678. aastal määrati ta kindlustusülemaks Henrik Horni armee juurde ja osales Preisimaa sõjakäigus.

1681. aastast oli ta Tallinna, Pärnu, Tartu ja Kuressaare kindluse üleminspektor ja sai 2. detsembril 1681 Rootsi aadlitiitli.
pisi|
Koos Rootsi riigi kõigi kindlustuste ülema Erik Dahlbergiga koostas ta 1683. aastal Tallinna muldkindlustuste uue generaalplaani, mille kuningas Karl XI kinnitas 1686. Projekti järgi valmisid muuhulgas Toompea lõunaküljele Rootsi ja Ingeri bastion.

1687. aastast oli ta Tallinna kindluse komandant, tema ajal ehitati Tallinnas Toompeal Tallinna komandandimaja.Jaak Naber,  Riiklikud ehitus- ja kindlustustööd Tallinnas XVII sajandi lõpul, vaadelduna majanduslikust aspektist. // Ajalooalaseid töid: TRÜ ÜTÜ Ajalooringi kogumik, VI. Tartu 1977, lk 129

Tema Liivimaal sündinud poeg Henrik Johan von Essen (1674–1750) teenis Põhjasõja ajal Liivimaal Nierothi rügemendis ja oli hiljem Södermanlandi rügemendi ülem.

1756. aastal immatrikuleeriti tema järeltulijad Rootsi rüütelkonda (Nr. 1957)."Genealogisches Handbuch der baltischen Ritterschaften, Teil 2, 1.2: Estland" Starke. Görlitz. 1930, lk. 69

Viited

Välislingid
Paul von Esseni poja Henrik Johan von Esseni vappepitaaf Rootsis Örebro lääni Kräcklinge kirikus

Kategooria:Rootsi sõjaväelased
Kategooria:Tallinna ajalooga seotud inimesed
Kategooria:Pärnu ajalugu
Kategooria:Sündinud 1631
Kategooria:Surnud 1699
Kategooria:Baltisaksa sõjaväelased